text: مقلوبة القرنبيط باللحمة
text: #000003
text: مقلوبة القرنبيط من اطيب وصفات الشتي عندي , مع مخلل اللفت أو كاسة لبن عيران او سلطة حامضة , مممم يم يم . و هي الوصفة كانت كتير صعبة علي باول فوتتي ع المطبخ , تطلع معي شي طيب طعمتو متل المقلوبة , بس تطلع مقلوبة بس قالبة وجها , هيك قايمة و قاعدة لوقت ما صرت حضرها بغير طريقة , صرت أحط أول الشي الرز المبهر و المتبل بطنجرة كبيرة , و بحط فوقه قطع اللحمة و القرنبيط و بصب فوقهن المرقة المغلية شوي شوي و بعدها أطبخها و كاني عبطبخ رز عادي . بطفي النار و بخليها ربع ساعة ليتفلفل الرز و بعدها بجيب وعاء عميق دائري و برتب فيه اللحمة و القرنبيط و فوقهن الرز , بكبس بطبق مستدير و بخليهن كم دقيقة و بعدها بقلبهن , و هيك صارت مقلوبتي حمو بس طيبة و حلوة كمان . بقى انتي فيكي تحضريها بهي الطريقة أو تحضريها متل مو مذكور تحت بالوصفة , يعني بالطريقة الي بيعملوها امهاتنا
  المقلوبة أصولها بالرز المصري , بس بعد كتير تجارب طلع معي انو افضل نتيجة مناخدها اذا طبخنا نوعين رز مع بعضهن , انا بحب طعمة الرز المصري و فلفلة الرز البسمتي , وقت نستخدم نوعين مناخد طعمة و شكل و أكيد في فيكي تستعملوا نوع واحد
text: #000006
text: أرز،زهرة،قرنبيط،لحم غنم،مطبخ سوري،وصفات الشتاء
text: #000008
text: وصفات تانية ممكن تعجبك
text: #000009
text: السلام عليكم كيفك منى والاخوات وكل عام والجميع بخير بمناسبة السنة الهجرية وكل الاعياد التي مرت ولم يتسنى لي تعييد الموقع واسرة الموقع بسبب ظروف السفر والانشغال الشديد فيه وقد اشتقت لمنى وطبخاتها المنفنفة كتير الله يعطيك العافية وشو هالمقلوبة اللي منظرها بيجنن بقى كيف الطعمة ممموانا اموت بكل انواع المقلوبة الله يسلم هالديات يا حق انا بعملها بنفس طريقتك اللي بالمقدمة لانني لازلت بيخرب معي التطبيق دوما بس الطعمة ممتازة على كل رح جرب طريقتك لما جيب قرنبيط وبخبرك النتائج وشكرا لك
text: #000012
text: السلام عليكم و رحمة الله و بركاته
  جازاك الله خيرا اختي منى و اخيرا مقلوبة القرنبيط انا قريت الوصفة بسرعة بس بعدين ان شاء الله راح اقراها منيح و اكتبها
  اختي منى بالرد الجاي راح ابعثلك وصفة غراتان قرنبيط كتير بسيطة بس طيبة ) هيك قالو :grin ) و ان شاء الله تجربوها و تعجبكم يا رب
text: #000013
text: عاشت الايادي اختي منى امس عملتها وطلعت روعه وخاصة انا اموت بطبخات القرنبيط يعطيكي الف عافية
text: #000018
text: السلام عليكم و رحمة الله و بركاته
  يخليلي ياكي اختي منى :grin نحنا عم نتعلم منك
  انا ما حبيت حط الوصفة غير بعد ما جربتها اكتر من مرة و ان شاء الله تجربو الوصفة و تعجبكم بعتلك كمان وصفة غراتان بطاطاخفيف ان شاء الله وصلت بالسلامة :zzz
text: #000021
text: مرحبا حبيت من الصبح قوم اطبخ المقلوبة انا دايما بساويا بلبذنجان بس عجبتني الزهرة لان جوزي بحبا بس مقلية الله يستر اليوم لنشوف رديت فعلو من منظر وجهو ادعو يحبا لان جوزي حلبي والحلبية زويقا بلاكل
text: #000022
text: اكيد ان شاء الله بيحبها , هادا متل جوزي , زوقه صعب كتير و بيعرف لو مغيرة نوع البهار و الله :grin
text: #000023
text: هلا فيكي اختي منى جربت المقلوبة وطلعت زابطة وانقلبة ولا رزة هرت عجنب اكل جوزي قلتلو طيبة قال طيبة بس شكل يعني مو عطول :grin بس المهم طيبة واكل بدون زور الحمدالله يعطيكي العافية اختي الغالية على هلاكلة انا حبيتا
text: #000024
text: الف هنا على قلبك و قلب ابو كريم , كتير انبسطت انك جربتيها و عجبتك
text: #000025
text: السلام عليكم و رحمة الله و بركاته
  اختي منى فيني اسأل ليش بهالمقلوبة شقف اللحمة بيكونو كبار يعني بس تغيير او في سبب معين
text: #000026
text: لا يا اختي بكل أنواع المقلوبة الاطيب انك تستعملي لحمة مقطعة قطع كبيرة
text: #000027
text: هنا يا احلى ضحى , و عافية يا رب على قلبك بكل لقمة :zzz
text: #000031
text: والله من زمان على بالي هالأكلة تخيلي أكلتها من وقت كنت مخطوبة بالاردن وطعمتها تحت سناني تسلم دياتك يا عسل
  انشاء الله بدي جربي اسمي جايبة زهرا بس اكيد جبهة الاولاد بدهم يعترضوا لأنهم بيحبوا منزلة الزهرا يا ترى بتعرفوها هي كتيييييير طيبة اذا مو موجودة بالموقع ممكن اضيفها بس كيف حبيبتي منى
  دليني عالطرقة والله عندي كم وصفة بتوقع يعجبوكم
text: #000032
text: يا رب تجربيها و تطلع متل الي دقتيها و اطيب , شو بدنا نعمل كل الاولاد متل بعضهن و بينقوا على كتير اكلات :roll
text: #000033
text: ميرسي حبيبتي عالنصيحة واكيد رح شوف الوصفة واعطيكي رأي ونزل وصفة الكيك تبع المايكروويف
text: #000035
text: جربتها اليوم وطلعت كتير طيبة بس الرز ما استوى كله منيح ..بس النتيجة كمبتدئة طلعت أحسن بكتير من يلي توقعته ..يسلم ايديك
text: #000037
text: ممم معناها كانت كمية المي قليلة بالنسبة للرز , ان شا الله المرة التانية بيطلع تماااام و ع زوءك
text: #000040
text: المفروض كل كاسة رز بسمتي بتاخد كاسة و نص مي
text: #000043